b'\n_START_ARTICLE_\nArdennerne\n_START_PARAGRAPH_\nArdennerne er et skov- og bakkeomr\xc3\xa5de (under 700 m h\xc3\xb8jde) i Belgien, Luxembourg og Frankrig._NEWLINE_Et af de sidste store slag p\xc3\xa5 vestfronten under 2. verdenskrig blev udk\xc3\xa6mpet her: ardenneroffensiven i december 1944, hvor Hitler havde beordret en tysk offensiv mod de engelske og amerikanske styrker. Slaget blev udk\xc3\xa6mpet under s\xc3\xa6rdeles barske betingelser med sne og st\xc3\xa6rk kulde. I begyndelsen havde tyskerne en vis succes, men da vejret klarede op, kunne de allierede s\xc3\xa6tte massive luftstyrker ind i kampen, og tyskerne m\xc3\xa5tte tr\xc3\xa6kke sig tilbage.'